A4-0222/98

Ehdotus yhteiseksi toiminnaksi, jonka neuvosto on hyväksynyt Euroopan unionista tehdyn sopimuksen K.3 artiklan perusteella, rikosvälineiden ja rikoksen tuottaman hyödyn tunnistamista, jäljittämistä, hukkaamiskieltoon asettamista tai takavarikointia ja menetetyksi tuomitsemista koskevista jäsenvaltioiden välisistä yhteistyöjärjestelyistä (6490/98 - C4-0184/98 - 98/0909(CNS))

Ehdotus hyväksyttiin seuraavin tarkistuksin:

(Tarkistus 1)

Johdanto-osan toinen a viite (uusi)

>Alkuperäinen teksti>

>EP:n äänestyksessä hyväksytty teksti>

OTTAA HUOMIOON 5 päivänä joulukuuta 1997 hyväksytyn yhteisen toiminnan järjestäytyneen rikollisuuden torjuntaan liittyvien kansainvälisten sitoumusten soveltamista ja täytäntöönpanoa koskevasta arviointijärjestelmästä sekä 19 päivänä maaliskuuta 1998 hyväksytyn yhteisen toiminnan järjestäytyneen rikollisuuden torjunnasta vastaaville henkilöille tarkoitetun vaihto-, koulutus- ja yhteistyöohjelman perustamisesta (Falcone-ohjelma),

(Tarkistus 2)

Johdanto-osan 1 kappale

>Alkuperäinen teksti>

HARKITSEE mahdollisuutta estää rikollista toimintaa tuomitsemalla rikoksen tuottama hyöty menetetyksi,

>EP:n äänestyksessä hyväksytty teksti>

KATSOO, että mahdollisuudet estää järjestäytynyttä rikollista toimintaa paranevat huomattavasti tehostamalla jäsenvaltioiden välistä yhteistyötä laittomasti hankitun omaisuuden tunnistamisessa, jäljittämisessä, hukkaamiskieltoon asettamisessa, takavarikoimisessa ja menetetyksi tuomitsemisessa,

(Tarkistus 3)

Johdanto-osan 2 kappale

>Alkuperäinen teksti>

KATSOO, että keskenään yhteensopivat käytännöt tehostaisivat eurooppalaista yhteistyötä omaisuuden menetetyksi tuomitsemisessa,

>EP:n äänestyksessä hyväksytty teksti>

KATSOO, että keskenään yhteensopivat käytännöt tehosta

vat eurooppalaista yhteistyötä laittomasti hankitun omaisuuden tunnistamisessa, jäljittämisessä, hukkaamiskieltoon asettamisessa, takavarikoinnissa ja menetetyksi tuomitsemisessa,

(Tarkistus 4)

Johdanto-osan 3 kappale

>Alkuperäinen teksti>

OTTAA HUOMIOON jäsenvaltioiden sitoutumisen rikoksen tuottaman hyödyn rahanpesua, etsintää, takavarikkoa ja menetetyksi tuomitsemista koskevan Euroopan neuvoston vuoden 1990 yleissopimuksen pikaiseen ratifiointiin, jos ne eivät vielä sitä ole tehneet, sekä EY:n rahanpesua koskevan direktiivin 91/308 vaatimuksiin,

>EP:n äänestyksessä hyväksytty teksti>

OTTAA HUOMIOON jäsenvaltioiden sitoutumisen rikoksen tuottaman hyödyn rahanpesua, etsintää, takavarikkoa ja menetetyksi tuomitsemista koskevan Euroopan neuvoston vuoden 1990 yleissopimuksen pikaiseen ratifiointiin, jos ne eivät vielä sitä ole tehneet, sekä EY:n rahanpesua koskevan direktiivin 91/308 vaatimuksiin

sekä rahoitusalan rahanpesutyöryhmän (FATF) antamiin 40:een rahanpesun torjumista koskevaan suositukseen, siinä muodossa kuin ne on annettu vuonna 1996,

(Tarkistus 5)

Johdanto-osan 3 a kappale (uusi)

>Alkuperäinen teksti>

>EP:n äänestyksessä hyväksytty teksti>

OTTAA HUOMIOON, että järjestäytyneen rikollisuuden torjuntaa koskevan toimintasuunnitelmansa suosituksessa 16 Eurooppa-neuvosto katsoi tarpeelliseksi nopeuttaa järjestäytyneeseen rikollisuuteen liittyvissä asioissa oikeudellisen yhteistyön menettelyjä ja lyhentää huomattavasti vastaavien oikeusapupyyntöjen toimittamisen ja niihin vastaamisen määräaikoja,

(Tarkistus 18)- 1 artiklan 1 kohta (uusi)

>Alkuperäinen teksti>

>EP:n äänestyksessä hyväksytty teksti>

-1 artikla

-1. 1 Järjestäytyneen rikollisuuden torjunnan tehostamiseksi jäsenvaltioiden on varmistettava, että ei tehdä varaumia rikoksen tuottaman hyödyn rahanpesua, jäljittämistä, takavarikointia ja menetetyksi tuomitsemista koskevan Euroopan neuvoston vuoden 1990 yleissopimuksen 2 ja 6 artiklaan, kun kyseessä ovat petosrikokset, joista säädetty rangaistus on vähintään 3 vuotta.

(Tarkistus 19)- 1 artiklan 2 kohta (uusi)

>Alkuperäinen teksti>

>EP:n äänestyksessä hyväksytty teksti>

-1.2 Jokaisen jäsenvaltion on varmistettava, että sen lainsäädäntö ja menettelyt mahdollistavat rikosvälineiden ja rikoksen tuottaman hyödyn sekä myös hyötyä arvoltaan vastaavan omaisuuden menetetyksi tuomitsemisen sekä puhtaasti sisäisissä menettelyissä että oikeudenkäynneissä, jotka on aloitettu toisen jäsenvaltion pyynnöstä, mukaan lukien pyynnöt ulkomailta peräisin olevien menetetyksi tuomitsemista koskevien määräysten vahvistamiseksi. Sanoilla 'rikosväline', 'omaisuus', 'hyöty' ja 'menetetyksi tuomitseminen' on sama merkitys kuin vuoden 1990 yleissopimuksen 1 artiklassa.

(Tarkistus 20)- 1 artiklan 3 kohta (uusi)

>Alkuperäinen teksti>

>EP:n äänestyksessä hyväksytty teksti>

-1.3 Jokaisen jäsenvaltion on varmistettava, että sen lainsäädäntö ja menettelyt sallivat rikoksen tuottamaksi hyödyksi epäiltyjen varojen tunnistamisen ja jäljittämisen toisen jäsenvaltion pyynnöstä, mikäli on perusteltu syy epäillä rikosta. Lainsäädännön ja menettelyjen on sallittava avunanto mahdollisimman aikaisessa vaiheessa tutkintaa. Jäsenvaltioiden on pyrittävä rajoittamaan toiselle jäsenvaltiolle annettavasta avusta kieltäytymisen valinnaisten syiden käyttämistä vuoden 1990 yleissopimuksen 18 artiklan 2 ja 3 kohdan mukaisesti.

(Tarkistus 6)

1 a artiklan 1 kohta (uusi)

>Alkuperäinen teksti>

>EP:n äänestyksessä hyväksytty teksti>

1 a artikla

1a. 1 Laittomasti hankittua omaisuutta tunnistettaessa ja jäljitettäessä on kunkin jäsenvaltion toimivaltaisten lain noudattamista valvovien viranomaisten saatava esteettä ja suoraan kaikki tiedot, jotka ovat julkisesti saatavilla jossain toisessa jäsenvaltiossa. Muiden tietojen saaminen järjestetään Europolin ja yhteyspisteiden välisen tiedonvaihdon avulla.

(Tarkistus 7)

1 a artiklan 2 kohta (uusi)

>Alkuperäinen teksti>

>EP:n äänestyksessä hyväksytty teksti>

1a.2 Jos laittomasti hankittua omaisuutta tunnistettaessa ja jäljitettäessä joudutaan puuttumaan henkilöiden tai organisaatioiden suojeltuihin oikeuksiin, tarvitaan oikeusapupyyntöjen yhteydessä oikeuden päätökset sekä pyynnön esittävässä että pyynnön vastaanottavassa jäsenvaltiossa.

(Tarkistus 8)

2 artikla

>Alkuperäinen teksti>

Jäsenvaltioiden on käsiteltävä kaikkia muiden jäsenvaltioiden esittämiä omaisuuden tunnistamista, jäljittämistä, hukkaamiskieltoon asettamista tai takavarikointia ja menetetyksi tuomitsemista koskevia pyyntöjä saman arvoisina kansallisissa menettelyissä tarkoituksenmukaisella tavalla.

>EP:n äänestyksessä hyväksytty teksti>

Jäsenvaltioiden on käsiteltävä kaikkia muiden jäsenvaltioiden esittämiä

laittomasti hankitun omaisuuden tunnistamista, jäljittämistä, hukkaamiskieltoon asettamista tai takavarikointia ja menetetyksi tuomitsemista koskevia pyyntöjä saman arvoisina kuin kansallisissa menettelyissä esitettyjä pyyntöjä.

(Tarkistus 9)

3 artiklan 1 kohta

>Alkuperäinen teksti>

3. 1 Jäsenvaltioiden on tarkoituksenmukaisella tavalla käytettävä hyväkseen olemassa olevia yhteistyöjärjestelyjä, jos tämä ei ole niiden lakien vastaista, ja kannustettava suoria tutkintaviranomaisten, tutkintatuomareiden ja syyttäjien välisiä yhteyksiä varmistaakseen, että oikeusapupyyntöjä tehdään ainoastaan tarvittaessa ja että tällöinkin ne on asianmukaisesti valmisteltu ja täyttävät kaikki pyynnön vastaanottavan jäsenvaltion vaatimukset.

>EP:n äänestyksessä hyväksytty teksti>

3. 1

Jäsenvaltioiden on kannustettava suoria tutkintaviranomaisten, tutkintatuomareiden ja syyttäjien välisiä yhteyksiä parantaakseen suoraa yhteistyötä oikeusavun yhteydessä ja varmistaakseen, että oikeusapupyynnöt valmistellaan asianmukaisesti ja ne täyttävät kaikki pyynnön vastaanottavan jäsenvaltion vaatimukset. Tällä on lopuksi vielä varmistettava, että oikeusapupyyntöjä tehdään ainoastaan tarvittaessa.

(Tarkistus 10)

4 artiklan 1 kohta

>Alkuperäinen teksti>

4. 1 Jäsenvaltiot toteuttavat kaikki tarvittavat toimenpiteet estääkseen omaisuuden hukkaamisen.

>EP:n äänestyksessä hyväksytty teksti>

4. 1

Jäsenvaltiot toteuttavat kaikki tarvittavat toimenpiteet estääkseen laittomasti hankitun omaisuuden hukkaamisen. Tätä tarkoitusta varten ne laativat yhdessä luettelon niistä tiedoista, joiden on sisällyttävä oikeuspyyntöihin rikosvälineiden takavarikoimisesta ja rikoksen tuottaman hyödyn hukkaamiskieltoon asettamisesta, mikä mahdollistaa välittömän päätöksenteon pyynnön vastaanottavassa jäsenvaltiossa.

(Tarkistus 11)

4 artiklan 1 a kohta (uusi)

>Alkuperäinen teksti>

>EP:n äänestyksessä hyväksytty teksti>

4.1a Pyynnön vastaanottavan jäsenvaltion tekemään pyyntöä koskevaan päätökseen esitetyllä muutoksenhaulla ei ole lykkäävää vaikutusta. Jos riittävät vakuudet annetaan, takavarikoitu tai hukkaamiskieltoon asetettu omaisuus on kuitenkin vapautettava. Tällä ei rajoiteta asianosaisen oikeutta esittää vahingonkorvausvaateita. Vahingon kärsinyt voi esittää vahingonkorvausvaateen ainoastaan siinä jäsenvaltiossa, jossa vahinkoa aiheuttanut tapaus on sattunut, ja hänen on esitettävä asiansa tuomioistuimelle, joka on kansallisen lainsäädännön mukaisesti toimivaltainen. Suhteessa vahingon kärsineeseen jäsenvaltio ei voi vastuunsa puitteissa vedota siihen, että toinen jäsenvaltio on vastuussa vahingosta. Vahingosta vastuussa olevan valtion tai instituution on pyynnöstä korvattava vahingonkorvauksen maksaminen korvauksen suorittaneelle valtiolle.

(Tarkistus 12)

4 artiklan 1 b kohta (uusi)

>Alkuperäinen teksti>

>EP:n äänestyksessä hyväksytty teksti>

4.1b Rikosvälineiden takavarikointi sekä rikoksen tuottaman hyödyn hukkaamiskieltoon asettaminen on oikeutettava kohtuullisessa ajassa, kuitenkin viimeistään vuoden kuluessa, pyynnön esittävän valtion tekemällä päätöksellä, jolla takavarikoitu tai hukkaamiskieltoon asetettu omaisuus tuomitaan menetetyksi. Jos pyynnön esittävä valtio ei tee tällaista päätöstä tässä ajassa, on takavarikointi tai hukkaamiskieltoon asettaminen kumottava.

(Tarkistus 13)

4 artiklan 1 c kohta (uusi)

>Alkuperäinen teksti>

>EP:n äänestyksessä hyväksytty teksti>

4. 1c

Jäsenvaltiot tunnustavat Euroopan yhteisöjen tuomioistuimen olevan toimivaltainen seuraavissa asioissa:

>Alkuperäinen teksti>

>EP:n äänestyksessä hyväksytty teksti>

a) ennakkopäätöksen tekevänä instanssina toimiminen tähän artiklaan liittyvissä kysymyksissä,

>Alkuperäinen teksti>

>EP:n äänestyksessä hyväksytty teksti>

b) tämän yhteisen toiminnan tulkitseminen sekä sen soveltamista koskevien kiistojen ratkaiseminen.

(Tarkistus 14)

4 artiklan 2 kohta

>Alkuperäinen teksti>

4. 2 Jos jäsenvaltion yhdessä tuomiopiirissä suoritetussa alustavassa tutkinnassa käy ilmi, että lisätutkimuksia on tehtävä tämän jäsenvaltion toisessa tuomiopiirissä, kyseisen jäsenvaltion on, mikäli tämä ei ole sen lakien vastaista, ryhdyttävä kaikkiin mahdollisiin toimiin tarvittavan avun saamiseksi ilman, että asiasta on esitettävä uusi oikeusapupyyntö.

>EP:n äänestyksessä hyväksytty teksti>

4. 2

Jos jäsenvaltion yhdessä tuomiopiirissä käy oikeusapupyynnön käsittelyn yhteydessä ilmi, että lisätutkimuksia on tehtävä tämän jäsenvaltion toisessa tuomiopiirissä, kyseisen jäsenvaltion on ryhdyttävä kaikkiin mahdollisiin toimiin tarvittavan avun saamiseksi ilman, että asiasta on esitettävä uusi oikeusapupyyntö.

(Tarkistus 15)

4 a artikla (uusi)

>Alkuperäinen teksti>

>EP:n äänestyksessä hyväksytty teksti>

4 a artikla

Jäsenvaltiot toteuttavat kaikki tarvittavat toimet voidakseen panna täytäntöön toisen jäsenvaltion oikeuden päätökset takavarikoidun tai hukkaamiskieltoon asetetun omaisuuden menetetyksi tuomitsemisesta.

(Tarkistus 16)

4 b artikla (uusi)

>Alkuperäinen teksti>

>EP:n äänestyksessä hyväksytty teksti>

4 b artikla

Jäsenvaltiot toteuttavat kaikki tarvittavat toimet varmistaakseen, että muiden jäsenvaltioiden esittämiä pyyntöjä laittomasti hankitun omaisuuden tunnistamisesta, jäljittämisestä, hukkaamiskieltoon asettamisesta, takavarikoinnista ja menetetyksi tuomitsemisesta noudatetaan myös siinä tapauksessa, että tekijä on kuollut tai karannut.

(Tarkistus 17)

6 artikla

>Alkuperäinen teksti>

Neuvosto tarkistaa tätä yhteistä toimintaa 5 päivänä joulukuuta 1997 hyväksymänsä järjestäytyneen rikollisuuden torjuntaan liittyvien kansainvälisten sitoumusten soveltamista ja täytäntöönpanoa koskevan arviointijärjestelmän toiminnan tulosten perusteella.

>EP:n äänestyksessä hyväksytty teksti>

Neuvosto tarkistaa

ja arvioi ennen vuoden 1999 päättymistä, miten jäsenvaltiot ovat noudattaneet tätä yhteistä toimintaa, ja ottaa tällöin huomioon myös 5 päivänä joulukuuta 1997 hyväksymänsä järjestäytyneen rikollisuuden torjuntaan liittyvien kansainvälisten sitoumusten soveltamista ja täytäntöönpanoa koskevan arviointijärjestelmän toiminnan tulokset.

(Tarkistus 21)

6 a artikla (uusi)

>Alkuperäinen teksti>

>EP:n äänestyksessä hyväksytty teksti>

6 a artikla

6a. 1 Jollei 2 kohdasta muuta johdu, jäsenvaltioiden on toteutettava kaikki tarvittavat toimenpiteet tämän yhteisen toiminnan täytäntöönpanemiseksi heti, kun se tulee voimaan, ja huolehdittava siitä, että sen sisällöstä tiedotetaan niiden oikeusjärjestelmän asianomaisille elimille.

6a. 2 Jäsenvaltiot toimittavat kahden vuoden kuluessa tämän yhteisen toiminnan voimaantulosta toimivaltaisille viranomaisille aiheellisia ehdotuksia -1 artiklan täytäntöönpanosta käsittelyä ja hyväksymistä varten.

(Tarkistus 22)

7 artikla

>Alkuperäinen teksti>

Tämä yhteinen toiminta julkaistaan Euroopan yhteisöjen virallisessa lehdessä, ja se tulee voimaan päivänä, jona se julkaistaan. Jäsenvaltioiden hallitukset sitoutuvat toteuttamaan kaikki asianmukaiset toimenpiteet yhteisen toiminnan täytäntöönpanemiseksi heti, kun se tulee voimaan, ja huolehtivat erityisesti siitä, että sen sisällöstä tiedotetaan niiden oikeuslaitosten asiaa käsitteleville tahoille.

>EP:n äänestyksessä hyväksytty teksti>

Tämä yhteinen toiminta julkaistaan Euroopan yhteisöjen virallisessa lehdessä, ja se tulee voimaan päivänä, jona se julkaistaan.

Lainsäädäntöpäätöslauselma, johon sisältyy Euroopan parlamentin lausunto ehdotuksesta yhteiseksi toiminnaksi, jonka neuvosto on hyväksynyt Euroopan unionista tehdyn sopimuksen K.3 artiklan perusteella, rikosvälineiden ja rikoksen tuottaman hyödyn tunnistamista, jäljittämistä, hukkaamiskieltoon asettamista tai takavarikointia ja menetetyksi tuomitsemista koskevista jäsenvaltioiden välisistä yhteistyöjärjestelyistä (6490/98 - C4-0184/98 - 98/0909(CNS))(Kuulemismenettely)

Euroopan parlamentti, joka

- ottaa huomioon neuvoston ehdotuksen (6490/98 - 98/0909(CNS)),

- neuvoston kuultua sitä Euroopan unionista tehdyn sopimuksen K.6 artiklan toisen kohdan mukaisesti (C4-0184/98),

- ottaa huomioon työjärjestyksensä 58 artiklan,

- ottaa huomioon kansalaisvapauksien ja sisäasiain valiokunnan mietinnön (A4-0222/98);

1. Hyväksyy neuvoston ehdotuksen parlamentin tekemin tarkistuksin;

2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

3. Kehottaa puhemiestään välittämään tämän lausunnon neuvostolle ja komissiolle.